stanford-oval/wikipedia huggingface dataset:
ובקינז

סמליל הוובקינז
בובות הוובקינז
וובקינז (באנגלית Webkinz) הן בובות פרווה שפורסמו במקור על ידי חברת גאנז (Ganz) הקנדית ב-29 באפריל 2005, והיו ללהיט מצליח ברחבי אירופה ובמיוחד בצפון אמריקה. לכל בובת וובקינז שרוכשים יש "קוד סודי", המאפשר לקונה להירשם לאתר האינטרנט "העולם של וובקינז" (Webkinz world) ולגדל בו חיית מחמד וירטואלית.
ישנם סוגים רבים של חיות מחמד של וובקינז, וביניהם: צפרדעים, כלבים, חתולים, דובים, פילים, סוסים, היפופוטמים, ארנבים, דגים, ברווזים, נמרים, חיות בדיוניות ועוד. לאתר וובקינז גרסאות במספר שפות, כולל בעברית מאז אוגוסט 2009, ובו פעילויות רבות לילדים כגון: הרווחת כסף עבור חיית המחמד, קניית מוצרים עבורן, משחקים חינוכיים, לימוד אנגלית וידע כללי, ועיצוב חדרה של חיית המחמד. באתר יש צ'אט בטיחותי לילדים שבו לא מוצגים תכנים לא חינוכיים, אלא הצ'אט נותן לילד משפטים שרק אותם יוכל להגיד לחבריו. ניתן גם לאפשר צ'אט חופשי בכמה מקומות, ביניהם בבית העץ של וובקינז, אבל זאת רק לאחר אישור מחשבון ההורים. הוובקינז הגיעו לישראל בתחילת שנת 2009. הזכיינית בישראל היא חברת P.M.I, המנוהלת על ידי בועז דקל.
בשנים 2009–2011, חברת גאנז וחברת Cepia LLC שיתפו את הוובקינז יחדיו עם המוצר אוגרי הזוזו.
ב-2019 הודיעה חברת גאנז על הפסקת הייצור של בובות הפרווה של וובקינז. אף על פי כן, עדיין ניתן לקנות דמויות של וובקינז באופן וירטואלי (כלומר, לקנות את "הקוד הסודי" ללא בובה, המאפשר גישה למשחקים באתר).
מהלך משחק > הרשמה

אפשר להרשם לעולם הוובקינז בשתי דרכים:
הבובות של וובקינז מגיעות עם קוד, איתו ניתן להרשם באתר של וובקינז. עם הרשמת הקוד, המשתמש "מאמץ" את חיית המחמד בעולם הווירטואלי של וובקינז.
נכנסים לאתר ולוחצים I'm New ולאחר מכן מופיעות על המסך חיות, המשתמש יכול לבחור רק חיה אחת. לאחר מכן המשתמשים בוחרים לחיה מגדר ושם, הם בוחרים שם משתמש וסיסמה. שני המשתמשים יכולים להוסיף גם את האימייל שלהם ובכך אם שכחו את סיסמתם הם יכולים לשנות אותה.
ניתן לאמץ חיות רבות באותו חשבון משתמש, והאימוץ הוא בתוקף לכל החיים.
מהלך משחק > כלכלה

עולם הוובקינז הוא משחק מקוון עם כלכלה משלו. יש שני סוגי מטבעות בעולם הוובקינז: KinzCash ו-Estore-Points. שני סוגי הכסף הם וירטואליים, אבל ניתן להשיג את הEstore-Points רק דרך קנייתם בכסף אמיתי.
מהלך משחק > כלכלה > KinzCash

המשתמש הרגיל מקבל כסף וירטואלי (הנקרא KinzCash) על ידי אימוץ חיות מחמד חדשות, משחק באחד מן המשחקים של עולם הוובקינז, השבה על שאלות ידע כללי ועוד. בנוסף, ניתן לזכות ב-KinzCash בביצועו של המשתמש את אחת מהפעילויות היומיומיות- סיבוב גלגל ה-וואו, לחיצה על הכפתור המניע את בבאר המשאלות, השגת כמה שיותר נקודות במשחק "שדות המיקסתותים", או השלמת עבודות במרכז העבודות, הזמינות אחת ל-8 שעות. כל יום יש משחק שונה, שכאשר משחקים בו, ניתן להשיג יותר KinzCash מבדרך כלל. משתתפים שהם מנויים באתר יכולים לעשות את כל מה שהמשתמש הרגיל יכול, ובנוסף לסובב גם את גלגל ה-וואו של המנויים, ללחוץ על מכונת הפרסים של המנויים ולקבל כסף/אוכל שעתי. ישנם בונוסים נוספים הזמינים בסופי-שבוע או בשעות אחר הצהריים של ימי החול.
מהלך משחק > כלכלה > Estore-Points

משתמשים מנויים מקבלים Estore-Points בכל חודש ביחד עם חבילת המנויים. עם ה-Estore-Points. עם ה-Estore-Points משתמשים יכולים לקנות חיות, בגדים נדירים, רהיטים נדירים, חברי חיות ועוד.
משתמשים יכולים להוציא את ה-KinzCash ואת ה-Estore-Points בחנות הווירטואלית של המשחק (W Shop). בתוך ה-W Shop ניתן לקנות אוכל לחיית המחמד, חפצים ורהיטים לחדר של חיית המחמד. משתמשים יכולים לקשט את חדרה של חיית המחמד שלהם ולסדר את חפציה השוהים בתוך החדר. עם כסף ה-Estore-Points לא ניתן לקנות אוכל.
העולם המקוון מכיל גם חפצים נדירים או בלעדיים. חלק מחפצים ניתן לקנות תמורת כסף אמיתי ולהביא אותם בעזרת קוד נוסף לעולם הוובקינז. לכל חיית מחמד יש אוכל מיוחד משלה, שזמין רק לה. כמו כן, בכל חודש מוכרזת חיית חודש אחרת. בעלי חיית החודש מקבלים חפצים בלעדיים.
האתר מאפשר שליחת מתנות ומכתבים לחברים ברשת, להזמין חברים לביתה של חיית המחמד, שם ניתן לשוחח בצ'אט, לשחק במשחקי קופסה, ואף להשתתף באירועים.
לעיתים בעולם הוובקינז יש פעילויות מיוחדות וקבלת פרסים.
את ה-Estore-Points לא ניתן לקבל ממשחקים, אלא רק לקנות או לקבל בחבילת המנויים, ולכן הפריטים שאותם ניתן לקנות מיוחדים יותר (חיות, חברי חיות), לא ניתן להמיר כסף רגיל ל-Estore-Points, או הפוך.
בגרסה החדשה ניתן לקבל חיות מאספת מדליות המעופפות על מסך המשתמש, לכל חיה מספר מדליות שצריך לאסוף בשבילה, לא ניתן לבחור את החיה במדליות, אבל ניתן להחליף 10 מדליות של חיה מסוימת בשביל מדליה אחת של חיה אחרת (הנבחרת על ידי המשתמש).
סוגי וובקינז

עם קנייה/ הכנסת קוד למשחק של כל וובקינז מקבלים פרסים המייחדים את החיה.
וובקינז: הוובקינז הרגיל. ניתן לבצע איתו את כל הפעילויות האפשריות לוובקינז.
ובקינז חתימה (Webkinz Signature/Webkinz Gold): בובת וובקינז זהב גדולה יותר מבובת וובקינז רגיל. על כף רגלה של בובת וובקינז זהב חרוטה האות W בזהב. בובת וובקינז זהב יקרה יותר מוובקינז רגיל. כאשר נרשמים עם וובקינז זהב, מקבלים מגוון אפשרויות גדול יותר לבצע עם וובקינז הזהב, מגוון פרסים מיוחד יותר וגדול יותר ואסימון אחד ל"מפעל המשאלות".
ובקינז חתימה קטן: דומה לבובת החתימה אך קטן ממנה (ועדיין גדול מוובקינז רגיל).
ליל' קינז (Lil' Kinz): ניתן לבצע את כל האפשרויות בעולם הוובקינז שוובקינז מבצע עם ליל' קינז. ההבדל היחיד בין וובקינז לליל' קינז הוא בגודל הבובה: הליל' קינז קטן יותר מן הוובקינז ולכן זול יותר ממנו.
בנוסף, קיימים פרפרים בשם "זאמז" שעוקבים אחרי חיות הוובקינז, בעדכונים החדשים של עולם הוובקינז קיימים גם חברי חיה (Pet Buddies) כגון דרקון, רוח, פיות ועוד.
מעגל הגיר המודרני

| --- | --- |
כרזת הסרט
כרזת הסרט
 בימוי:  לארי פירס
 הופק בידי:  סאם ווסטון
 תסריט:  אורוויל המפטון, רפאל הייז
 עריכה:  רוברט פריטש
 שחקנים ראשיים:  ברברה ברי  ברני המילטון ריצ'רד מאליגן
 מוזיקה:  ג'רלד פריד
 צילום:  אנדרו לסלו
 מדינה:  ארצות הברית ארצות הברית
 חברה מפיצה:  Cinema V
 הקרנת בכורה:  29 ביולי 1964
 משך הקרנה:  85 דקות
 שפת הסרט:  אנגלית
 סוגה:  סרט רומנטי, סרט דרמה 
 מקום התרחשות:  אוהיו 
 דף הסרט ב־IMDb
 
מעגל הגיר המודרני (באנגלית: One Potato, Two Potato) הוא סרט דרמה אמריקאי בשחור לבן משנת 1964 בבימויו של לארי פירס, עם ברברה ברי, ברני המילטון (אנ') וריצ'רד מאליגן בתפקידים הראשיים. זה סרטו הראשון (עם קרדיט) של מאליגן.
העלילה עוסקת בגזענות וההתייחסות החברתית לנישואים בין-גזעיים. זה היה סרט מהראשונים שדנו בנושא זה ומבחינה זו הוא הקדים את הסרט נחש מי בא לסעוד שהתפרסם יותר בגלל היותו בצבע עם שחקנים ידועים.
ברברה ברי זכתה בפרס השחקנית הטובה ביותר בפסטיבל הקולנוע בקאן ביחד עם אן בנקרופט (עבור "אוכל הדלעת").
תקציר העלילה

ג'ולי קאלן (ברברה ברי) היא אם יחידנית לאלן מרי לאחר שבעלה ג'ו (ריצ'רד מאליגן) נטש אותם כשאלן הייתה בת שנה והפסיק לתמוך בהן.
חברים מכירים לה את פרנק ריצ'רדס (ברני המילטון), רווק אפרו-אמריקאי נאה שעובד במשרד עירוני. פרנק מראה לג'ולי אהבה ואמפתיה והיא מתאהבת בו. להוריו ויליאם ומרתה יש חווה חקלאית והם מתנגדים בתוקף ליחסים האלה שעלולים לגרום רק צרות. בתחילה שומע פרנק בקול הוריו לאכזבת ג'ולי, אבל לבסוף הם מתכננים להתחתן ועושים זאת בבית העירייה ללא מוזמנים לטקס.
ג'ולי ואלן מרי עוברות לגור בחווה וכעבור זמן נולד בן לג'ולי ופרנק. הוריו של פרנק מתייחסים יפה לג'ולי ואלן.
הכל מתנהל על מי מי מנוחות עד שלפתע מופיע ג'ו ודורש משמורת על בתו. פרנק שוכר עורך דין שאומר לו כבר בהתחלה שהסיכויים קלושים. השופט אומר כי תיווצר בעיה כשתגדל הילדה בחברת שחורים ומורה על משמורת של האב.
ג'ו מגיע לקחת את בתו. אלן לא רוצה לעזוב וחושבת שג'ולי רוצה להיפטר ממנה כי הייתה ילדה רעה וחובטת בג'ולי. היא מוכנסת למכונית ובסצנה קשה היא מצמידה את פניה לשמשה האחורית וקוראת לג'ולי להרשות לה להישאר וכי תהיה ילדה טובה.
צוות השחקנים

| שם השחקן | שם הדמות | הערות |
| --- | --- | --- |
| ברברה ברי | ג'ולי קאלן ריצ'רדס |  |
| ברני המילטון | פרנק ריצ'רדס |  |
| ריצ'רד מאליגן | ג'ו קאלן |  |
| רוברט ארל ג'ונס | ויליאם ריצ'רדס |  |
| וינט קרול | מרתה ריצ'רדס |  |
| מרטי מריקה | אלן מרי קאלן |  |
הערות שוליים

↑  זה משחק ספירה של ילדים שנפוץ בארצות הברית, משהו בסגנון אנדנדינו. השם בישראל ניתן בהשפעת המחזה מעגל הגיר הקווקזי שהוצג אז בישראל ודן גם הוא בבעיית משמורת על ילד.
צמרמורת (סרט)

| --- | --- |

 מבוסס על:  צמרמורת 
 בימוי:  רוב לטרמן 
 הופק בידי:  דבורה פורטה, ניל מוריץ 
 תסריט:  דארן למקה
 עריכה:  ג'ים מיי 
 שחקנים ראשיים:  ג'ק בלאק דילן מינט אודיה רש איימי ריאן הלסטון סייג' ריאן לי ג'ילאין בל
 מוזיקה:  דני אלפמן 
 צילום:  חוויאר אקירסארוב 
 מדינה:  ארצות הברית, אוסטרליה 
 חברת הפקה:  סרטי סוני הנפשה, Village Roadshow Pictures, Original Film 
 חברה מפיצה:  InterCom, סרטי קולומביה, נטפליקס 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  29 באוקטובר 2015 
 משך הקרנה:  103 דק' 
 שפת הסרט:  אנגלית 
 סוגה:  קומדיית אימה, סרט שמבוסס על ספרים, סרט אנשי זאב, סרט פנטזיה, סרטי מפלצות, סרט פעולה, סרט רוחות רפאים 
 מקום התרחשות:  דלאוור 
 הכנסות באתר מוג'ו:   goosebumps
 סרט הבא:  צמרמורת 2
 www.goosebumps-movie.com
 דף הסרט ב־IMDb
 
"צמרמורת" (באנגלית: Goosebumps) הוא סרט הרפתקאות קומדיה ופנטזיה אמריקאי שיצא לאקרנים בשנת 2015. הסרט המבוסס על סדרת ספרי הילדים באותו שם מאת ר.ל סטיין. הסרט היה בבימויו של רוב לטרמן שנכתב על ידי דארן למקה מסיפור מאת סקוט אלכסנדר ולארי קרסזאוסקי. בסרט מככבים ג'ק בלאק, דילן מינט, אודיה רש, איימי ריאן, הלסטון סייג', ריאן לי וג'ילאין בל. הסרט מומן על ידי Sony, LStar Capital ו-Village Roadshow Pictures. הסרט הופק על ידי Original Film ו-Scholastic Entertainment. הקרנת הבכורה הייתה בלוס אנג'לס ב-5 באוקטובר 2015, שוחרר ב-16 באוקטובר 2015 על ידי Sony Pictures Entertainment תחת התוויות Columbia Pictures ו-Sony Pictures Animation. צמרמורת התקבל באופן חיובי באופן כללי מצד המבקרים וגרף מעל 155 מיליון דולר עם תקציב של 58 מיליון דולר.
עלילה

זאק קופר ואימו גייל עברו מהעיר ניו יורק לעיר מדיסון, דלאוור. בזמן פריקת הארגזים זאק פוגש את שכניו החדשים, האנה ואת אביה, גבר רגזן מסתורי הידוע בשם מר צמרמורות (באנגלית: Mr. Shivers), האנה ידידותית אבל מר שיברס מזהיר אותה להתרחק ממשפחתו. בתיכון מדיסון שבו גייל עובדת בתור סגנית המנהל, זאק מתיידד עם ילד ששמו צ'אמפ (אלוף), ילד מביך חברותית.
יום אחד, האנה מתגנבת מהבית ומזמינה את זאק לבלות איתה בפארק שעשועים נטוש ביער. לאחר שזאק והאנה חוזרים הביתה מר שיברס שוב מזהיר את זאק להתרחק מהם או ממשהו רע יקרה. באותו לילה, זאק שומע את מר שיברס ואת האנה מתווכחים מבעד לחלון ביתו ואת אנה צורחת. כאשר זאק שומע זאת הוא מודאג מהאנה ומתקשר למשטרה, אבל מר שיברס מבטיח לקצינים שהכול בסדר, כי הצעקה ששמע זאק הגיעה מהטלוויזיה שלו. צ'אמפ וזאק פורצים לבית של שיברס כדי לחפש את האנה. הם מוצאים מדף המכיל עשרות כתבי צמרמורת, כאשר כולם נעולים. זאק לוקח את המפתח שלידו ופותח את אחד הספרים. כאשר האנה מתעמתת איתם, זאק מפיל בטעות את הספר של "איש השלג הנתעב מפסדינה". כשהספר נפתח, הוא משחרר את היטי והוא בורח, ואחריו שלישיית הנערים שרודפת אחריו, בעוד שספר נוסף נופל ופותח את עצמו. הם רודפים אחרי היטי להיכל ההחלקה המקומי, כאשר מר שיברס מופיע, הוא בולע את היטי חזרה אל תוך הספר.
בחזרתם הביתה, מר שיברס מציג את עצמו ככותב סדרת הספרים "צמרמורת" בשם ר.ל. סטיין. כאשר הם עוזבים בשביל לתפוס את שאר המפלצות שאולי שוחררו הם רואים את סלאפי הבובה שיצאה מהספר "הבובה שקמה לתחייה". לפני שסטיין מצליח לתפוס אותו, סלאפי שורף את הספר שלו כך שלא יכנס חזרה אל תוך הספר ובורח יחד עם כל כתבי העת ברכב הרדוף.
סלאפי משחרר את המפלצות ומתחיל לפקוד עליהם דברים. זאק מציע לסטיין לכתוב ספר חדש שילכוד את כל המפלצות ששוחררו, אבל סטיין יכול לעשות זאת רק במכונת כתבה מיוחדת שנמצאת בתיכון מדיסון. כאשר הם עוברים דרך בית הקברות בשביל להגיע לבית הספר הכי מהר שאפשר זאק מבחין כי האנה זוהרת לאור הירח. בהגעתם לתיכון, זאק שואל את סטיין על הזוהר של האנה, סטיין מגלה שהאנה היא דמות שיצר בשביל להתמודד עם הבדידות שלו, אבל היא חושבת שהיא אמיתית. כאשר הם מוצאים את מכונת הכתיבה, סטיין מתחיל לרשום את הספר. כשסטיין חושב איך לכתוב את הספר ומתחיל לכתוב אותו, סלאפי סוגר את מכונת הכתיבה על האצבעות של סטיין כשנשאר לו עוד דף אחד בשביל לסיים את הספר.
סטיין, זאק, צ'אמפ והאנה עולים על אוטובוס בית הספר ובורחים לפארק השעשועים הנטוש. סטיין מביא לזאק את מכונת הכתיבה ואת הספר בשביל שהוא יוכל לסיים את הספר. זאק מסיים את הסיפור אבל הוא מסרב לפתוח את הספר כי גם האנה תישאב לתוכו. האנה מגלה שהיא ידעה כל הזמן שהיא לא אמיתית ונשאבת לתוך הספר אחרי שהם מתנשקים.
כמה ימים לאחר מכן, סטיין החל לעבוד כמורה לאנגלית של זאק ושהוא נמצא במערכת יחסים עם לוריין. אחרי השיעור זאק שואל את סטיין אם הוא מתגעגע להאנה. סטיין אומר לו שהיא תמיד תהיה בלב שלהם ואז מצביע אל המסדרון, איפה שהאנה עומדת. סטיין מגלה לזאק שהוא כתב ספר אחד נוסף. האנה וזאק מתנשקים וסטיין שורף וזורק את הספר לפח. בסוף הסרט רואים את סטיין עובר ליד מכונת הכתיבה שהיא משמיעה קולות של מקשים, כשהוא מסתכל מבעד לזכוכית הוא רואה שהמכונה מקלידה מעצמה "נקמת הילד הבלתי נראה". סטיין נבהל ומבין שכנראה הילד הבלתי נראה לא נשאב לתוך הספר ואומר בלחישה "שכחת אותי".
דמויות

ר.ל. סטיין/ מר שיברס (ג'ק בלאק) - היוצר של סדרת הספרים צמרמורת ואביה של האנה. בסוף הסרט נמצא במערכת יחסים עם לוריין. (דיבב גם את סלאפי הבובה המדברת ואת הילד הבלתי נראה)
זאקרי "זאק" קופר (דילן מינט) - השכן החדש של ר.ל. סטיין. מאוהב בהאנה. בנה של גייל, אחיינה של לוריין והחבר הכי טוב של צ'אמפ.
האנה סטיין (אודיה רש) - בתו של ר.ל סטיין ודמות מספר צמרמורת שנקרא "הרוח מבית השכן". מאוהבת בזאק.
גייל קופר (אמה ריאן) - סגנית בית הספר שבו בנה זאק לומד. אחותה של לוריין.
צ'אמפיון (אלוף) "צ'אמפ" (ריאן לי) - ילד מביך שרק מנצלים. החבר הכי טוב של זאק. בסוף הסרט מתנשק עם טיילור.
לוריין קוניירס (ג'יליאן בל) - אחותה של גייל. דודתו של זאק. בסוף הסרט נמצאת במערכת יחסים עם ר.ל. סטיין.
טיילור (הלסטון סייג') - תלמידה מקובלת בתיכון מדיסון. בסוף הסרט מתנשקת עם צ'אמפ.
המאמן קאר (קן מרינו) - מאמן הכושר של תיכון מדיסון. דלוק על גייל.
השוטר סטיבנס ( טימותי סימונס) - שוטר שעובד במדיסון.
השוטרת ברוקס (אמנדה לונד) - שוטרת בהתמחות. עובדת עם השוטר סטיבנס.
דוד-סון (סטיבן קרוגר) - תלמיד מקובל בתיכון מדיסון. יצא עם טיילור. ברח כשהזאב הגיע.
(א. רוג'ר) - ראש העיר של מדיסון.
המנהל גריסון ( קייט' ארתור בולדן) - מנהל תיכון מדיסון.
מר בלאק (ר.ל. סטיין) - המורה החדש לדרמה. סטיין מגלם את התפקיד בהופעת קמע בסוף הסרט, ואומר "שלום לר.ל. סטיין" (ג'ק בלאק). ברשימת הקרדיטים בסוף הסרט, סטיין מקבל קרדיט בתור "השחקן במסרון", ללא ציון שמו. (הסצנה נחשבת "קריצה" למציאות כשר.ל. סטיין משחק את ג'ק בלאק כמורה לדרמה).
פתיחה וסוף חלופיים

לסרט הייתה פתיחה נוספת שבסוף לא כללו אותה בתוכו. שני סבלים מהחברה "בנרמן וסונס" נכנסו אל תוך המשאית כשהם שמעו צליל מוזר. כשהם מצאו את סלאפי, אחד מהם אמר שזו רק בובה טיפשית שמדברים איתה מהבטן. אחרי שאמר זאת סלאפי זז ואמר:" למי אתה קורא בובה, טיפש?" (באנגלית: who are you calling dummy… dummy?). הסצנה נגמרה כאשר שני הסבלים צורחים כשהדלת נסגרת מאחורה.
בסוף הסרט הייתה אמורה להיות עוד סצנה, שנמחקה, מפני שאף אחד לא אהב אותה. כולל ר.ל סטיין.
סדרת הספרים

ערך מורחב - צמרמורת (סדרת הספרים)
הפקה > פיתוח

הניסיון הראשון של הסרט צמרמורת היה בשנת 1998 כאשר הסרט היה אמור להיות מופק על ידי טים ברטון. כריס מלדנדרי, נשיא Fox Family Films אמר בזמנו "אני חושב שתראה אותנו בהתמודדות עם קנה מידה של הסיפור, כי תהיה אסורה להיעשות על המסך הקטן. עם זאת, הסרט לא מומש מאז שהם לא מצאו תסריט שהם אהבו או לקבוע באיזה ספר או מפלצת להסתגל. בשנת 2008, רכשה Columbia Pictures זכויות ליצירת הסרט צמרמורת. ניל מוריץ ודבורה פורטה, אלה שעבדו בעבר על סדרת הטלוויזיה של הסרט, נבחרו להפיק את הסרט. בתסריטאות צוות Scott Alexander and Larry Karaszewski נשכרו כמו תסריטאים, וכתבו את התסריט המקורי של הסרט .הצמד החליט שבהתאמת כל ספר בסדרה, מרגיש שהספרים הבודדים בסדרה היו קצרים מידי. כשחשבו על דרכים ליצור עולם שבו היצורים בספרים לגור ביחד, הם בחרו לעשות סרט ביוגרפי מזויף שבו ר.ל סטיין כותב ספר שבתוכו המפלצות הופכות לאמיתיות. בשנת 2010 נבחר קארל אלסוורת' לכתוב את התסריט. ב-14 בינואר 2012 דווח כי טיוטה חדשה של התסריט שנכתב על ידי דארן למק. למק כתב את התסריטאים של שרק לנצח, הזמרים בריאן וג'ק קוטל הענקים. בנובמבר 2012, סטיין הביע פסימיות לגבי האפשרות של הסרט, ואומר שהוא היה מאמין כי הסרט יכול להיות מבוסס על סדרת הצמרמורת שלו כשהוא רואה אותו . הוא הזכיר Where the Wild Things are (ארץ יצורי הפרא (סרט)) הפך לסרט כמעט 50 שנה לאחר הפרסום.
הפקה > ליהוק

בספטמבר 2013, נמסר כי ג'ק בלאק היה בשיחות לשחק את מחבר הספר סטיין. בלאק הצהיר כי הוא ניסה להפוך את הדמות ליותר סוג של אב אוהב אבל לא ידוע. הוא גם אמר כי הוא ניסה להתקרב כמו שאחרים עושים בסרטים בצורה מצחיקה ככל האפשר. בלאק נפגש עם סטיין כדי לקבל הסכמתו עבור הסרט, אך נקבע כי הדמות שלו לא דומה לאמיתית בלאק הסביר כי הוא צריך שהדמות שלו להיות יותר מאיימת. רוב ליטרמן נבחר לבמאי ושיתף פעולה עם בלאק לאחר הסרטים תפוס ת'כריש ומסעות גוליבר .
בשנת 2014 הוכרז בפברואר כי דילן מינטה יהיה זאק קופר, ואודיה רש תהיה האנה, בתו של ר.ל סטיין. ב-26 בפברואר 2014, הוכרז כי הסרט ישוחרר ב-23 במרץ 2016 . ב-24 באפריל הוכרז כי איימי ריאן ובל ג'יליאן יצטרפו אל צוות השחקנים כאימה של זאק ודודתו של זאק בהתאמה. ב-10 באפריל 2014, קאן מרינו הצטרף לצוות השחקנים כמאמן קאר. ב-28 באפריל 2014, הלסטון סייג' הצטרפה לצוות השחקנים כטיילור . ב-1 במאי 2014, תאריך השחרור של הסרט הוקדם ל-7 באוגוסט 2015. ב-20 במאי 2014, סטיין הצהיר שהוא עומד לשים את cameo appearance בתוך הסרט.
הפקה > הצילומים

באמצע אפריל 2014, צוות של שישה במשך שלושה ימים, אספו מידע עבור הסרט במרכז העיר מדיסון, ג'ורג'יה. הצוות השתמש בתאודוליט בשביל לאסוף נקודות המרחב תלת־ממדי כדי להשלים סקירה מפורטת על העיר. נתונים חזותיים שימשו ליצירת CGI של מרכז העיר. ניל מוריץ ורוב לטרמן הצהירו כי מדיסון הייתה הבחירה הראשונה שלהם לסרט אחרי שבדקו את העיר. שלב הצילומים של הסרט החלה ב-23 באפריל 2014, בפארק קאנדלר שבאטלנטה . הם נקבעו לצלם את הסרט בקוניירס ובמדיסון . ב-19 במאי, הצילומים התרחשו ברחובות של מדיסון, עם 480 אנשי צוות של צמרמורת אשר עובדים במדיסון ומחוז מורגן. שלב הצילומים הסתיימה ב-16 ביולי 2014. הכביש המהיר Dawsonville בג'ורג'יה נסגר לסירוגין כדי לצלם מכוניות נוסעות הלוך ושוב על הגשרים בשביל הסרט .
הפקה > מוזיקה

פסקול הסרט, הכוללים מוזיקה מקורית שהולחנה על ידי דני אלפמן. יצא ב-CD ב-23 באוקטובר 2015, על ידי Sony Classical Records. הגרסה הדיגיטלית שוחררה על ידי Madison Gate Record שבוע לפני.
שחרור > הצגת בכורה

המפיצים של הבכורה היו CineEurope שהייתה ב-24 ביוני 2015, ביריד הסחר בברצלונה, ספרד, איפה שהסרט הוצג על ידי ג'ק בלאק על הבמה.
שחרור > מדיה ביתית

צמרמורת שוחררה בבלו-ריי (2D ו-3D) ו-DVD ב-26 בינואר 2016 בו כולל סצנות שנמחקו, קטע הפספוסים, ראיונות עם השחקנים והצוות, הפתיחה החלופית, סוף חלופי והתיאור של סלאפי הבובה.
הערות שוליים

↑  כיכובו של ג'ק בלאק
↑  דילן מינט מככב עם ג'ק בלאק בצמרמורת
↑  אודיה ראש משחקת את ביתו של ג'ק בלאק
↑  צמרמורת - פתיחה חלופית
↑  סרטי קולומביה רוכשים את זכויות צמרמורת
↑  צמרמורת: הסרט
↑  קארל אלסוורת' כותב את צמרמורת
↑  דארן למק כותב את צמרמורת
↑  ר.ל סטיין לא אופטימי לגבי הסרט צמרמורת
↑  ג'ק בלאק בדיבור על הסרט צמרמורת
↑  סרטי קולומביה שחררו תאריך פרסום לסרט צמרמורת
↑  צמרמורת של סוני מוסיף שחקנית
↑  צמרמורת יצאה לדרך
↑  הסרט צמרמורת מצולם במרכז העיר מדיסון
↑  צמרמורת מצולם על גשר(הקישור אינו פעיל)
↑  פרטי הפסקול של צמרמורת
↑  צמרמורת: blu ray
מעשי משפט

"מעשי משפט - כתב-עת למשפט ולתיקון חברתי" הוא כתב עת משפטי-אקדמי היוצא לאור מטעם הפקולטה למשפטים באוניברסיטת תל אביב, היחיד בישראל אשר מתמקד ביחסי הגומלין בין המשפט לבין שינוי חברתי ותיקון חברתי ונועד לשתף ידע, דילמות ותובנות בקרב קהילת העוסקים בתחום: אנשי אקדמיה, עורכי דין פעילים ופעילים חברתיים. מאז השקתו בשנת 2008 יוצא כתב העת לאור פעם בשנה, ומהווה במה למאמרים תמציתיים וענייניים בתחומי עריכת הדין החברתית ויחסי הגומלין בין המשפט לבין שינוי חברתי ותיקון חברתי. בנוסף, כולל כל כרך גם תרגום לעברית של טקסט קאנוני בתחומים המכוסים על ידי כתב העת או בתחומים משיקים.
הכרך הראשון של כתב העת יצא לאור בינואר 2008 (עורך ראשי של כרכים א-ה: ד"ר עופר סיטבון). העורך הראשי של כרכים ו-ט היה ד"ר יובל לבנת; העורכים הראשיים של כרכים ט-יא היו פרופ' יששכר רוזן-צבי וד"ר הילה שמיר, והעורך הראשי כיום הוא פרופ' עמרי ידלין.
כיום חברים במערכת כתב העת סטודנטים מצטיינים לתואר ראשון במשפטים, ועורכי דין חברתיים שהם חברי מערכת ותיקים משמשים בו יועצים פנימיים.
מאפיינים

בכתב העת מתפרסמים מאמרים העוסקים בעיקר בעיון ובמחקר של שאלות הלקוחות משדה העשייה המשפטית החברתית.
ל"מעשי משפט" מספר מאפיינים ייחודיים המבדלים אותו מכתבי עת משפטיים אחרים שיוצאים מטעם הפקולטה למשפטים באוניברסיטת תל אביב (כגון עיוני משפט ומשפט חברה ותרבות), ובהם:
אורך המאמרים בכתב העת אינו עולה על 8,000 מילים.
כתב העת כולל תרגום מאמרים קלאסיים בתחום עריכת-הדין החברתית.
דגש מיוחד על פרקטיקה, ובייחוד עיסוק במאבקים חברתיים בישראל מנקודת מבטם של משפטנים מ"השטח".
בין-תחומיות: הצבת העשייה בתחום המשפט והשינוי החברתי במסגרת הקשרים פוליטיים, היסטוריים, כלכליים ותרבותיים רחבים יותר.
בנוסף לגרסה המודפסת, לכתב העת גרסה מקוונת, הכוללת נוסח מלא של כל המאמרים שהתפרסמו במסגרתו. כתב העת מתפרסם ברישיון Creative Commons, הכולל פחות מגבלות על זכויות יוצרים, ומאפשר יותר לשתף ולהפיץ את תוכני כתב העת.
כרכים

כרך א'- יצא לאור בשנת 2008.
כרך ב'- יצא לאור בשנת 2009.
כרך ג'- יצא לאור בשנת 2010, ועסק ברובו בשאלת ה"קול" במשפט.
כרך ד'- יצא לאור בשנת 2011, ועסק ברובו בגבולות ומגבלות השיח המשפטי.
כרך ה'- יצא לאור בשנת 2012, ועסק ברובו בכוחו ותפקידו של המשפט בעיצוב הסדרים חברתיים.
כרך ו'- יצא לאור בשנת 2013, ועסק ברובו בעריכת דין חברתית ברחבי העולם.
כרך ז'- יצא לאור בשנת 2014, ועסק ברובו בזכויות אדם בחברה ובמשפט בישראל.
כרך ח'- יצא לאור בשנת 2015, ועסק ברובו במאבקים כנגד תפיסות הגמוניות בחברה, במשפט ובפוליטיקה.
כרך ט(1)- יצא לאור בשנת 2018, ועסק בנושא החינוך המשפטי.
כרך ט'(2)- יצא לאור בשנת 2018 ועסק במשפט ושינוי חברתי
כרך י', "מעשיות משפט"- יצא לאור בשנת 2019, וכולל מאמרים על "מאחורי הקלעים" ((ארכאולוגיה משפטית) של מספר פסקי דין משמעותיים ששינו את החברה הישראלית.
כרך יא, משפט ותרבות, 2020
כרך יב, 2021
כרך יג, 2022: עוסק במשפט וזכויות בעלי חיים, ובהשפעות הקורונה על המשפט הישראלי
כנסים

יציאת כל כרך של "מעשי משפט" לאור מלווה בכנס מיוחד במסגרת סדרת הכנסים "עריכת דין חברתית בישראל". בכל כנס מוצגים נושאים שנדונו בכרך היוצא לאור, לצד נושאים רבים נוספים בתחום המשפט והתיקון החברתי.
משק האוצר

שרידים של משק האוצר שמאחוריהם שכונת יוספטל בכפר סבא
שרידים של משק האוצר
משק האוצר הייתה חווה בין כפר סבא הערבית וקלקיליה שנוהלה בשנים 1931–1942 על ידי חברת האוצר. כיום אתר מורשת בשביל הראשונים של כפר סבא.
היסטוריה

אדמות המקום, בשטח של כ-116-130 דונם, נרשמו במרשם המקרקעין של טולכרם ב-10 בנובמבר 1926, על שמם של חוסיין וקמיל שאנטי, בניו של ראשיד א-שאנטי, שנפטר בפברואר 1925. חוסיין וקמיל לקחו מספר הלוואות וכנגדם משכנו את השטח, שכלל אז פרדס ומספר מבנים. משההלוואות לא הוחזרו, הועמד השטח למכירה. באוגוסט 1930 רכש יהושע חנקין את מחצית השטח, ובמאי 1931 את המחצית השנייה. בשנת 1931 הוקם על האדמות משק חקלאי שנוהל בידי חברת "האוצר הארץ-ישראלי-עברי לחקלאות בע"מ", ונקרא "משק האוצר". במשק הוקם מבנה אחד למגורי הפועלים ומבנה שני למגורי מנהל המשק. במקום נחפרו שתי בארות, ניטע פרדס, הוקם בית אריזה, גודלו ירקות ונוהל לול.
היסטוריה > בימי המרד הערבי הגדול

בתחילת המרד הערבי הגדול, בשנת 1936, עבדו במקום כ-20 פועלים ושהו בו שלושה גפירים ושני שוטרים. המשק, שניצב בודד בין יישובים ערביים, הותקף מספר פעמים ביריות וקשר הטלפון עם כפר סבא חובל.
ב-21 באוגוסט 1936 הותקף אוטובוס של פועלי המשק בשעה שהוביל פועלים מהמשק לכפר סבא. מנהל החווה, מאיר בלקינד, נהרג במקום וארבעה פועלים נוספים נפצעו. משמר גפירים שהגיע מהמשק לסייע למותקפים הותקף, והגפיר ברוך גורביץ נהרג. בהמשך מתו שניים מהפצועים. במרץ 1937 נורה ונפצע קשה שוטר בשכר ששמר במשק. בשנת 1938 הותקף המשק, נעשה ניסיון לפוצץ את בית האריזה, אולם התוקפים הונסו ביריות על ידי מגיני המשק.
היסטוריה > התדיינות משפטית

המשק התקיים בצל טענות של ערבים מקלקיליה שהרכישה לא הייתה חוקית, מכיוון שהמכירה נעשתה בלא ידיעתם של שאר שמונת יורשיו של ראשיד א-שאנטי. חנקין טען שהרישום בטאבו נובע מהסדר בין חוסיין וקמיל לשאר היורשים. פקיד הרישום קיבל את עמדתו של חנקין ב-30 באפריל 1938 ודחה את הערעור של אנשי קלקיליה. בית המשפט לקרקעות הפך את ההחלטה וקיבל את הערעור של אנשי קלקיליה. בפסק הדין נקבע שעוד טרם השלמת הרכישה, היה חנקין מודע לטענות של שאר היורשים ועל כן עליו מוטלת האחריות להוכיח שחוסיין וקמיל הם הבעלים החוקיים. בית המשפט לערעורים של המנדט הבריטי, בהרכב של הארי הרברט טראסטד, רנדולף קופלנד ופרנסיס כיאט, אשרר את ההחלטה של בית המשפט לקרקעות בנובמבר 1938 והחזיר את הדיון לפקיד הקרקעות להכריע האם חנקין יכול להוכיח שהרישום בטאבו היה תקין. לאחר שהוכחה כזאת לא נמצאה, פסק בית המשפט לערעורים ביולי 1943 שהמכירה בטלה.
המשק נסגר והועבר לאחריותו של עבדול רחמן סבא, ראש עיריית קלקיליה. ערעור של חנקין על ביטול העסקה שהוגש למועצה המלכותית התקבל ביולי 1947, אולם המשק לא יושב מחדש. בתחילת מאי 1948, פוצצו ערבים מבנים במשק. מספר ימים לאחר מכן, בעת כיבוש כפר סבא הערבית, נעשה ניסיון לכבוש את משק האוצר, אולם ללא הצלחה. המשק הועבר לידי ישראל במאי 1949 במסגרת הסכם הפרדת הכוחות עם ממלכת ירדן. עלו דרישות להקים במקום יישוב, אך אלו לא התממשו. בשנת 1950 סופח שטח המשק לתחום השיפוט של מועצת כפר סבא. בשנת 1954 עמדו שרידי המקום במקום שוממים. ב-2020 עבר המתחם שימור וחובר לשביל הראשונים של כפר סבא והפך ל"תחנה" בשביל.